Imtella' Ottubru 9, 2020 - Aġġornata 9 Ta' Ottubru, 2020 8:02am Is-Segretarjat Parlamentari għall-Anzjanità Attiva, Silvio Parnis qal li f'Malta ħadd ma miet bil-COVID-19 biss. Sal-bieraħ f'Malta mietu 41 persuna. Intervistat waqt il-programm Xtra fuq TVM, Parnis sostna dwar il-ħtieġa li jkomplu jieħdu ħsieb il-postijiet fejn hemm l-anzjani, persuni b'diżabilità u vulnerabbli. Spjega li l-COVID-19 tolqot l-aktar lill-persuni vulnerabbli u anzjani. Qal li tista' tkun żgħir u jekk ikollok xi kundizzjoni taffettwak aktar. Silvio Parnis kompla jgħid li qraba ta' dawk li mietu bil-COVID-19 fehmu li l-istaff mediku għamel mill-aħjar li seta'. Qal li quddiem din il-pandemija huwa ħadem u se jkomplu jaħdem. Tista' ssegwi l-programm sħiħ ta' Xtra " minn hawn.